Forslag til Rådets beslutning om ligestilling af visse tredjelandes kontrol med vedligeholdelsesavl /* KOM/2005/0226 endelig udg. */





[pic] | KOMMISSIONEN FOR DE EUROPÆISKE FÆLLESSKABER | Bruxelles, den 01.06.2005 KOM(2005) 226 endelig Forslag til RÅDETS BESLUTNING om ligestilling af visse tredjelandes kontrol med vedligeholdelsesavl (forelagt af Kommissionen) BEGRUNDELSE I henhold til Rådets direktiv 2002/53/EF om den fælles sortsliste over landbrugsplantearter og Rådets direktiv 2002/55/EF om handel med grøntsagsfrø skal Rådet fastslå, om tredjelandes kontrol med vedligeholdelsesavl frembyder samme garantier som medlemsstaternes kontrol. Ved beslutning 97/788/EF fastslog Rådet, at ovennævnte kontrol frembyder samme garantier som medlemsstaternes kontrol. Denne beslutning udløber den 30. juni 2005. Oplysninger, som Kommissionen har indsamlet gennem Den Stående Komité for Frø og Plantemateriale, og som er fremkommet gennem sammenlignende EF-prøver, viser, at de pågældende lande fortsat frembyder samme garantier. I nærværende forslag opstilles listen over ligestilling for tredjelande som omhandlet i beslutning 97/788/EF, og forslaget tager desuden sigte på, at Kommissionen skal kunne ajourføre listen under hensyn til udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug. Forslag til RÅDETS BESLUTNING om ligestilling af visse tredjelandes kontrol med vedligeholdelsesavl (EØS-relevant tekst) RÅDET FOR DEN EUROPÆISKE UNION HAR, under henvisning til traktaten om oprettelse af Det Europæiske Fællesskab, under henvisning til Rådets direktiv 2002/53/EF af 13. juni 2002 om den fælles sortsliste over landbrugsplantearter[1], særlig artikel 22, stk. 1, litra b), under henvisning til Rådets direktiv 2002/55/EF af 13. juni 2002 om handel med grøntsagsfrø[2], særlig artikel 37, stk. 1, litra b), under henvisning til forslag fra Kommissionen, og ud fra følgende betragtninger: (1) Ved beslutning 97/788/EF[3] fastslog Rådet, at den officielle kontrol med vedligeholdelsesavl, der foretages i visse tredjelande, frembyder samme kontrol som medlemsstaternes kontrol. Denne beslutning udløber den 30. juni 2005. (2) Det viser sig, at den kontrol, der foretages i de tredjelande, der er omhandlet i beslutning 97/788/EF, fortsat frembyder samme garantier som medlemsstaternes garantier. Denne kontrol bør derfor fortsat betragtes som ligestillet. (3) Denne beslutning udelukker ikke, at Fællesskabets konstateringer af ligestilling ophæves, eller at forlængelse af gyldighedsperioden afslås, såfremt de betingelser, de byggede på, ikke er eller ikke længere bliver opfyldt. (4) Da bilaget ofte vil skulle ændres, bør det ændres i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[4] - VEDTAGET FØLGENDE BESLUTNING: Artikel 1 Den officielle kontrol med vedligeholdelsesavl, der foretages i de tredjelande og af de myndigheder, der er opført på listen i bilaget, for arter, der er omfattet af de direktiver, der nævnes i forbindelse med hvert land, frembyder samme garantier som medlemsstaternes kontrol. Artikel 2 Ændringer af bilaget vedtages efter proceduren i artikel 3, stk. 2. Artikel 3 1. Kommissionen bistås af Den Stående Komité for Frugt- og Plantemateriale henhørende under Landbrug, Havebrug og Skovbrug, i det følgende benævnt "komitéen". 2. Når der henvises til dette stykke, anvendes artikel 4 og 7 i afgørelse 1999/468/EF. Det tidsrum, der nævnes i artikel 4, stk. 3, i afgørelse 1999/468/EF, fastsættes til én måned. 3. Komitéen vedtager selv sin forretningsorden. Artikel 4 Denne beslutning er rettet til medlemsstaterne. Udfærdiget i Bruxelles, den På Rådets vegne Formand BILAG Land* | Myndighed, der er ansvarlig for kontrol | Direktiver | AR | Secretaría de Agricultura, Ganadería, Pesca y Alimentación, Buenos Aires | 2002/54/EF 66/401/EØF 66/402/EØF 2002/57/EF | AU | Australian Seeds Authority, Victoria | 66/401/EØF 2002/57/EF 2002/55/EF | BG | Ministry of Agriculture and Forestry, Sofia | 2002/54/EF 66/401/EØF 66/402/EØF 2002/57/EF 2002/55/EF | CA | Canadian Food Inspection Agency, Ottawa | 2002/54/EF 66/401/EØF 66/402/EØF 2002/57/EF | CH | Eidgenössische Forschungsanstalt für Agrarökologie und Landbau (FAL) Zürich Station Fédérale de Recherches en Production Végétale de Changins (RAC), Nyon | 2002/55/EF | CL | Servicio Agrícola y Ganadero, Santiago | 2002/54/EF 66/401/EØF 66/402/EØF 2002/57/EF | CS | National Laboratory for Seed Testing, Novi Sad | 2002/54/EF 66/401/EØF 66/402/EØF 2002/57/EF | HR | Ministry for Seed and Seedlings, Osijek | 2002/54/EF 66/401/EØF 66/402/EØF 2002/57/EF | IL | Ministry of Agriculture Bet-Dagan | 2002/54/EF 66/401/EØF 66/402/EØF 2002/57/EF 2002/55/EF | JP | Ministry of Agriculture, Forestry and Fisheries, 1-2-1 Kumigaseki, Chiyodaku, Tokyo | 2002/55/EF | KR | Ministry of Agriculture, Forestry and Fisheries, Vegetables Division, Seoul | 2002/55/EF | MA | Ministère de l’agriculture et de la mise en valeur agricole, Rabat | 66/401/EØF 66/402/EØF 2002/57/EF 2002/55/EF | NZ | Ministry of Agriculture and Fisheries, Wellington | 66/401/EØF | RO | Ministry of Agriculture and Food, Bukarest | 2002/57/EF | TW | Council of Agriculture, Food and Agriculture Department, Taipei | 2002/55/EF | US | United States Department of Agriculture, Beltsville, Maryland | 2002/54/EF 66/401/EØF 66/402/EØF 2002/57/EF 2002/55/EF | UY | Ministerio de Ganadería, Agricultura y Pesca, Montevideo | 2002/54/EF 66/401/EØF 66/402/EØF 2002/57/EF | ZA | Department of Agriculture, Pretoria | 66/401/EØF 66/402/EØF 2002/57/EF | *AR-Argentina | CS-Serbien og Montenegro | NZ-New Zealand | AU-Australien | HR-Kroatien | RO-Rumænien | BG-Bulgarien | IL-Israel | TW-Taiwan | CA-Canada | JP-Japan | US-USA | CH-Schweiz | KR-Republikken Korea | UY-Uruguay | CL-Chile | MA-Marokko | ZA-Sydafrika | [1] EFT L 193 af 20.7.2002, s. 1. Senest ændret ved Europa-Parlamentets og Rådets forordning (EF) nr. 1829/2003 (EUT L 268 af 18.10.2003, s. 1). [2] EFT L 193 af 20.7.2002, s. 33. Senest ændret ved forordning (EF) nr. 1829/2003. [3] EFT L 322 af 25.11.1997, s. 39. Senest ændret ved Kommissionens beslutning 2004/120/EF (EUT L 36 af 7.2.2004, s. 57). [4] EFT L 184 af 17.7.1999, s. 23.